Fatima Zahra

Fatima bint Muhammad, tunnetaan paremmin nimellä Fatima Al-Zahra (, noin 605–632) oli profeetta Muhammedin tytär Muhammedin ensimmäisen vaimon Khadija bint Khuwailid al-Kubran kanssa. ==Elämä== Fatiman syntymä- ja kuolinaika vaihtelee eri lähteissä. Useat sunnilähteet ilmoittavat hänen syntyneen samana vuonna kuin Kaaba rakennettiin uudelleen eli viisi vuotta ennen kuin Muhammed sai ensimmäiset ilmestyksensä vuonna 610, kun taas suurin osa šiialähteistä mainitsee ajaksi viisi vuotta ilmestyksien jälkeen. Fatima olisi siten syntynyt vuosien 606 ja 614 välillä jaa.Parsa, Forough (فروغ پارسا). "Fatima Zahra Salaamullah Alayha in the works of Orientalists" (فاطمهٔ زهرا سلام‌الله علیها در آثار خاورشناسان), s. 8–14, Nashr-e Dānesh, Vol. 22, No. 1, Spring 2006. . . Fatima meni naimisiin Ali ibn Abi Talibin kanssa vuonna 624. Tämä oli hänen isänsä serkku ja ottopoika ja myöhemmin kalifi, joka hallitsi koko Lähi-itää vuosina 656–661. Fatiman ikä avioliiton solmimisen aikaan on ristiriitainen, mutta tunnetuimmat lähteet antavat luvut 9, 13 tai 18 vuotta. Sama epätietoisuus koskee Fatiman kuolemaa ja hautapaikkaa. Šiiat uskovat, että hänet on pesty ja haudattu salaisesti yöllä tuntemattomaan hautaan Jannat al-Baqissa. Fatimalla kerrotaan olleen kaksi poikaa ja kaksi tytärtä: *Hasan ibn Ali, toinen šiia-imaami *Husain ibn Ali, kolmas šiia-imaami *Umm Kulthum bint Ali. *Zainab bint Ali === Jälkimaine === Muslimit pitävät Fatima Zahraa mahtavimpana naisena, joka on koskaan elänyt, kaikkien naisten johtajana Paratiisissa, ja naisten perikuvana. Hän oli ensimmäisen muslimi-imaamin ensimmäinen vaimo, toisen ja kolmannen äiti, sekä kaikkien imaamien esiäiti; Fatimidi-dynastia on nimetty hänen mukaansa.Esposito, John; ed. Oxford History of Islam Oxford; 1999 ISBN 0-19-510799-3 Häntä kutsutaan myös nimellä al- Zahra’, Valon Nainen. Khamsa, amuletti, jonka uskotaan pitävän paholaisen loitolla ja jota käytetään laajalti Maghrebissa ja Lähi-idässä, esittää muslimeille Fatiman kättä. Muslimeille Fatima on rakastava ja harras tytär, äiti ja vaimo, vilpitön muslimi ja esimerkki naisille. Uskotaan, että hän oli erittäin läheinen Muhammedin kanssa. Hänen poikkeuksellinen asemansa muihin naisiin mainitaan monissa Muhammedin haditheissa: ”Fatima on osa lihaani: kuka ikinä suututtaakin hänet, suututtaa minut.” Sekä šiiat että sunnit kunnioittavat häntä osana Muhammedin talonväkeä eli Ahl al-Baitia. === Historiatieteen näkökulma === Ensimmäiset tiedot Fatima Zahrasta on kirjattu muistiin vasta 800-luvulla koottuihin haditheihin. Hänestä kirjoittaa ensimmäisenä Ibn Hisham mahdollisesti fiktiivisessä Muhammed-elämäkerrassa Sirat rasul Allah. Hisham kertoo Fatimasta muutaman tarinan. Kun apostoli esimerkiksi palasi perheensä luokse, hän antoi miekkansa tyttärelleen Fatimalle ja sanoi: "tyttäreni, pese veri pois tästä miekasta, sillä kautta Jumalan, se on palvellut minua hyvin tänään." Hisham, 1998, 389 Fatiman historiallisuus on kiistanalainen. == Katso myös == * Muhammedin historiallisuus == Lähteet == * * ===Viitteet=== == Aiheesta muualla == *Fāṭimah. Daughter of Muḥammad (Alternative titles: al-Zahrāʾ; Fāṭima; Fatima) (britannica.com) Sunni-linkit: *A biography of Fatimah . USC-MSA Compendium of Muslim Texts. *Sunni refutation of the Shi'a view. alinaam.org.za Šiia-linkit: * Third Infallible Fatima (sa), Daughter Of The Holy Prophet (SAW) -- alshiatalk.com * Baabeilm.org * Biography and picture gallery -- karbala- najaf.org * Picture gallery and quotes -- ezsoftech.com * Shia.org * "Sunni Traditions in praise of Syeda Fatima Zahra (AS)" shianews.com Luokka:Muhammedin talonväki Luokka:Syntymävuosi tuntematon Luokka:Uskonnolliset hahmot Luokka:Vuonna 632 kuolleet Luokka:Seulonnan keskeiset artikkelit